ΓΡΑΠΤΗ ΕΡΩΤΗΣΗ P-2815/96 υποβολή: Monica Baldi (UPE) προς την Επιτροπή (16 Οκτωβρίου 1996)

Θέμα: Κατάσταση στη Ναμίμπια

Λαμβάνοντας υπόψη τα κονδύλια που διατίθενται για το έτος 1996 στη θέση του προϋπολογισμού Β7-3210 και το τμήμα των πιστώσεων που διατίθεται για σχέδια αποκατάστασης στη Ναμίμπια 7 Ερωτάται η Επιτροπή:

1. Ποιο μέρος των πιστώσεων αυτών έχει απορροφηθεί μέχρι σήμερα;

2. Πόσα είναι τα σχέδια αποκατάστασης που έχουν παρουσιασθεί στην Αντιπροσωπεία της Επιτροπής του Windhock και που δεν έχουν εξετασθεί από την εν λόγω αντιπροσωπεία για χρηματοδότηση κατά το 1996, και για ποιους λόγους;

3. Τα κονδύλια του τρέχοντος οικονομικού έτους 1996 μπορούν να χρησιμοποιηθούν με ταχύ ρυθμό για τη χρηματοδότηση των προγραμμάτων που έχουν ήδη υποβληθεί και που έχουν μελετηθεί στο πλαίσιο του αναλυτικού προϋπολογισμού, όπως προβλέπουν οι κατευθυντήριες γραμμές του προϋπολογισμού Β7-3210;

Απάντηση του κ. Pinheiro εξ ονόματος της Επιτροπής (22 Νοεμβρίου 1996)

Η Επιτροπή έχει εκδηλώσει την προθυμία της όσον αφορά τη χορήγηση κεφαλαίων από το κονδύλιο Β7 3210 του προϋπολογισμού για την επανένταξη των παλαιών μαχητών της Ναμίμπια. Στις 7 Νοεμβρίου 1996, οι υποχρεώσεις που είχαν αναληφθεί το 1996 ανήλθαν στο 99,9% του προϋπολογισθέντος ποσού των 20 εκατ. ECU.

Μετά από αίτηση του εθνικού διατάκτη, το Ευρωπαϊκό Ταμείο Ανάπτυξης (ΕΤΑ) χρηματοδότησε πρόγραμμα κοινωνικοοικονομικής ένταξης των παλαιών μαχητών το οποίο, στα τέλη Αυγούστου 1996, πρότεινε τη δημιουργία θεσμικού πλαισίου καθώς και κριτηρίων σχετικά με την υποβολή προτάσεων σχεδίων. Η μελέτη εγκρίθηκε από το υπουργικό συμβούλιο της Ναμίμπια ως βάση της πολιτικής για την ένταξη των παλαιών μαχητών.

Κατά το 1995, υποβλήθηκε πρόταση στην Επιτροπή, η οποία εφαρμόζεται σήμερα για ποσό 832 300 ECU.

Ακόμη, υποβλήθηκε και άλλη πρόταση στην Εθνική Επιτροπή Σχεδιασμού (ΕΕΣ) με κοινοποίηση στην αντιπροσωπία της Επιτροπής. Η εν λόγω πρόταση δεν θεωρήθηκε από την ΕΕΣ ως βιώσιμη λύση για την επανένταξη των παλαιών μαχητών και δεν υποβλήθηκε στην αντιπροσωπία. Στη συνέχεια, η ΕΕΣ υπέβαλε στην αντιπροσωπία άλλες οκτώ προτάσεις μη κυβερνητικών οργανώσεων. Μετά την εκτίμηση των εν λόγω προτάσεων με βάση τις συμφωνημένες κατευθυντήριες γραμμές και τα κριτήρια για αυτόν τον τύπο σχεδίων, κατέστη εμφανές ότι οι προτάσεις αυτές δεν δικαιολογούσαν τη χρηματοδότηση λόγω έλλειψης μελετών σκοπιμότητας, κατανομής δαπανών και συνολικού κόστους και, γενικότερα, έλλειψης βιωσιμότητας των προτεινόμενων δραστηριοτήτων. Η ΕΕΣ παρακινήθηκε να υποβάλει αναθεωρημένες ή νέες προτάσεις πριν από τα τέλη Σεπτεμβρίου, καθώς επίσης και όσον αφορά τη χρηματοδότηση της τεχνικής βοήθειας για τη διεκόλυνση της προπαρασκευής κατάλληλων προτάσεων σχεδίων. Δυστυχώς, και παρά τις εποικοδομητικές συστάσεις και την περαιτέρω ενίσχυση που παρήχε η αντιπροσωπία, η νέα αυτή δέσμη προτάσεων δεν έλαβε υπόψη βασικά κριτήρια βιωσιμότητας και αειφορίας και επομένως, δεν ήταν δυνατόν να εξετασθεί η χρηματοδότησή της.

Εντός των ορίων των διαθέσιμων χρηματοδοτικών πόρων στο πλαίσιο του κονδυλίου Β7 3210, από τις δέκα δραστηριότητες που υποβλήθηκαν το 1996, μόνο δύο εγκρίθηκαν μέχρι σήμερα. Η προθεσμία υποβολής προτάσεων στο πλαίσιο των πιστώσεων του 1996, έληξε στις 30 Σεπτεμβρίου 1996. Αναμένεται ότι με την εφαρμογή των συστάσεων της μελέτης και τον κατάλληλο συντονισμό μέσω της ΕΕΣ, θα υποβληθούν σχέδια βιώσιμων προτάσεων για χρηματοδότηση από την Επιτροπή βάσει του κονδυλίου του προϋπολογισμού 1997.

Η Επιτροπή έχει αναλάβει τη δέσμευση να υποστηρίζει όλα τα δεόντως καταρτισμένα σχέδια που παρέχουν τις απαραίτητες εγγυήσεις βιωσιμότητας, εφόσον εγκρίνονται από τις αρχές της Ναμίμπια και ανταποκρίνονται στα γενικά κριτήρια που έχουν συμφωνηθεί μεταξύ των μερών.